
A Vitézi Rend Észak-Pest Vármegyében

Kulcsszavak: Vitézi Rend; Horthy-korszak
A kutatásom célja többek között, hogy rávilágítson a Vitézi Rend működésére,
mint egy nagy egész a regionális (Törzsszéki), valamint a vármegyei (Vitézi
Széki) szinten, a fő fókuszban Pest-Pilis-Solt-Kun vármegye északi részei vannak,
amire ki is térek, hogy mit is jelentett a mai Pest vármegyéhez képest, többek
között térképek segítségével. Érintem a Vitézi Rend megalakulási körülményeit, az
alapvető szervezetét, a tagság különböző jogait és kötelezettségeit, a különböző
vitézi intézményeket, a vitézi járásokat és azok felépítését, a vitézi telkeket, a
vitézek tulajdonságait (rendfokozat, vallás, tisztségek…stb.), a végére jönnek a
segélyező akciók és a zsidóbirtokok kérdése. Legnagyobb segítségeim ebben a
HU-MNL-PML-IX.702 fond (1,77 fm), ami jelenleg a Pest Vármegyei Levéltár
gondozásában van, illetőleg a Tízéves Vitézi Rend 1931-es kiadása, továbbá a
Vitézi Rend története, szervezete és tagjainak névkönyve 1920-1941. A
törzsszékek területi fejlődését végigkísérem saját készítésű térképekkel, amik
alapjául a m. kir. honvéd térképészeti intézet kiadványai szolgálnak. A kvalitatív
összevetések alapjait a levéltári fondból, a fent említett könyvekből és az 1920.
évi, 1930. évi, illetőleg az 1941. évi népszámlálási adataiból nyertem ki.
Kutatásom végére érve kijelenthetem, hogy a Vitézi Rend egy ízig-vérig magyar
szervezet, amely ötösre vizsgázott abból, amelyre megalkották, az 1920.évi
augusztus 10-én tartott minisztertanácsi ülésen így hangzott a Vitézi Rend
megalkotásának kettős célja: „A magyar ember előtti legértékesebb jutalmat,
földet kapnának a háborúban kitűnt vitézeink s az adományozás folytán
egyidejűleg tagjaivá lennének egy intézményes szervezetnek, amely a társadalmi
rend védelmére mindenkor kéznél volna”. Folyamatos újításokkal és reformokkal
bővült a társadalmi szerepe a Horthy-korszak egészében, jelen voltak az
Országgyűlésben, a bíráskodásban, a minisztériumokban és persze a
vezérkarban—csak, hogy néhányat említsek—, méltó példát állítva minden
magyarnak.



